SET พลิกปิดบวก 1.15 จุด รับปัจจัย Fund Flow ไหลเข้าภูมิภาคต่อเนื่อง
SET พลิกปิดบวก 1.15 จุด รับปัจจัย Fund Flow ไหลเข้าภูมิภาคต่อเนื่อง โดยดัชนีปิดตลาดวันนี้ ที่ระดับ 1,721.58 จุด บวก 1.15 จุด หรือ 0.07% มูลค่าการซื้อขาย 4.73 หมื่นล้านบาท
31 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.58 จุด บวก 1.15 จุด หรือ 0.07% มูลค่าการซื้อขาย 4.73 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งไซด์เวย์ ในลักษณะของการพักตัว จากที่ MSCI จะทำการ Re-balance ในวันนี้ และค่าเงินในตุรกีก็ยังอ่อนค่าลง ทำให้ตลาดหุ้นในเอเชียเคลื่อนไหวในลักษณะ Sideway Down
ขณะที่ ช่วงบ่ายตลาดฯก็สามารถที่จะดีดตัวขึ้นมาได้บ้าง โดยยังมองตลาดในเอเชียเป็นบวกมากขึ้น จากที่ Fund Flow ยังไหลเข้าอยู่ เนื่องจากเศรษฐกิจยังมีการเติบโตที่ดี และความเสี่ยงจากค่าเงินก็ยังจำกัด
อย่างไรก็ดี สัปดาห์หน้าให้ติดตามประเด็นสงครามการค้าระหว่างสหรัฐฯ และจีน ว่าสหรัฐฯจะเรียกเก็บภาษีนำเข้าสินค้าจากจีนวงเงิน 2 ล้านดอลลาร์ หรือไม่ แล้วจะเรียกเก็บในอัตราเท่าใด ส่วนบ้านเราก็ให้ติดตามตัวเลขเศรษฐกิจ
สำหรับแนวโน้มการลงทุนในสัปดาห์หน้า นายกรภัทร กล่าวว่า ตลาดฯยังมีโอกาสที่จะปรับตัวขึ้นได้ โดยให้แนวรับ 1,710-1,700 จุด ส่วนแนวต้าน 1,730-1,737 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,272.58 ล้านบาท ปิดที่ 67.50 บาท ลดลง 1 บาท
BEAUTY มูลค่าการซื้อขาย 3,086.25 ล้านบาท ปิดที่ 11.30 บาท เพิ่มขึ้น 0.80 บาท
PTT มูลค่าการซื้อขาย 2,864.55 ล้านบาท ปิดที่ 52.50 บาท เพิ่มขึ้น 0.50 บาท
KTC มูลค่าการซื้อขาย 2,141.78 ล้านบาท ปิดที่ 31.75 บาท เพิ่มขึ้น 2.25 บาท
KBANK มูลค่าการซื้อขาย 1,822.55 ล้านบาท ปิดที่ 211 บาท ลดลง 2 บาท
 
ตลาดหุ้นต่างประเทศ
